《白燕次朱绿卿韵二首 其二》
清代·汪怡甲

瑶轩玉槛最堪依，到眼容颜似觉稀。素羽斜穿珠箔入，淡妆偏认玳梁归。

梨花月下争清影，柳絮风前换缟衣。世态于今安可问，不如本色任翻飞。

作者简介：字韵清，诸生。尝与同里吴鸿甲等结胜云诗社，虽避乱江北，犹吟咏不辍。著有寄云别墅诗草，韵花轩诗草各一卷。